CELEX: 62014CN0215
Language: et
Date: 2014-04-28 00:00:00
Title: Kohtuasi C-215/14: Eelotsusetaotlus, mille on esitanud High Court of Justice, Chancery Division (Ühendkuningriik) 28. aprillil 2014 – Société de Produits Nestlé SA versus Cadbury UK Ltd

21.7.2014   
            
            
               ET
            
            
               Euroopa Liidu Teataja
            
            
               C 235/6
            
         Eelotsusetaotlus, mille on esitanud High Court of Justice, Chancery Division (Ühendkuningriik) 28. aprillil 2014 – Société de Produits Nestlé SA versus Cadbury UK Ltd
   (Kohtuasi C-215/14)
   2014/C 235/08
   Kohtumenetluse keel: inglise
   
      Eelotsusetaotluse esitanud kohus
   
   High Court of Justice, Chancery Division (England and Wales)
   
      Põhikohtuasja pooled
   
   
      Apellant: Société de Produits Nestlé SA
   
      Vastustaja: Cadbury UK Ltd
   
      Eelotsuse küsimused
   
   
               1
            
            
               Kas tuvastamaks, et kaubamärk on kasutamise käigus omandanud eristusvõime direktiivi artikli 2008/95/EÜ (1) artikli 3 lõike 3 tähenduses, piisab, kui registreerimise taotleja tõendab, et asjakohasel kuupäeval tunneb oluline osa asjaomasest avalikkusest selle kaubamärgi ära ja seostab selle taotleja kaupadega nii, et kui nad peaksid ära arvama, kes selle kaubamärgiga tähistatud kaupu turustab, nimetaksid nad taotlejat; või peab taotleja tõendama, et oluline osa asjaomasest avalikkusest tugineb sellele kaubamärgile (erinevalt muudest, samuti esineda võivatest kaubamärkidest) kui kauba päritolutähisele?
            
         
               2
            
            
               Kas juhul, kui kuju koosneb kolmest olulisest tunnusest, millest üks tuleneb kauba enda olemusest ja kahte on vaja tehnilise tulemuse saavutamiseks, on selle kuju registreerimine kaubamärgina vastuolus direktiivi 2008/95/EÜ artikli 3 lõike 1 punkti e alapunktiga i ja/või ii?
            
         
               3
            
            
               Kas direktiivi 2008/95/EÜ artikli 3 lõike 1 punkti e alapunkti ii tuleb tõlgendada nii, et see ei võimalda registreerida niisugust kuju, mida on vaja tehnilise tulemuse saavutamiseks kauba tootmisviisi osas, kuid mitte kauba toimimisviisi osas?
            
         
      (1)  Euroopa Parlamendi ja nõukogu 22. oktoobri 2008. aasta direktiiv 2008/95/EÜ kaubamärke käsitlevate liikmesriikide õigusaktide ühtlustamise kohta (ELT L 229, lk 25).